মোহিত আহলাওয়াতের ডাবল সেঞ্চুরির রেশ কাটতে না কাটতেই ফের একবার দ্বিশতরানের কীর্তি এক ভারতীয়ের। কাকতালীয়ভাবে তিনিও দিল্লির ক্রিকেটার। এবারের কীর্তির অধিকারী শিভম সিংহ।

ক্রিকেটের সংক্ষিপ্ততম ফর্ম্যাটে তিনি এই নজির গড়লেন স্থানীয় এক ক্রিকেট ম্যাচে। বান্দওয়ারির জেবি স্পোর্টস মিক্স কর্পোরেট টুর্নামেন্টে ৭১ বলে ২১০ করে যান শিভম।
আরও পড়ুন... 
প্রকাশ্য দিবালোকে গুলি করে খুন ক্রিকেটারকে, ভাইরাল হল সিসিটিভি ফুটেজ 
পাঁচশো টাকা রোজগার করতে হিমশিম খেতেন। এখন ‘কোটিপতি’।পড়ুন এই ক্রিকেটারের উত্থানের কাহিনি

১৮টি বাউন্ডারির পাশাপাশি শিভমের ব্যাট থেকে বেরিয়েছে ১৯টা পেল্লায় ওভার বাউন্ডারিও। তাঁর ব্যাটে ভর করেই নির্ধারিত ২০ ওভারে শিভমের দল জেমস্টার রকার্স তোলে ২৭৩/৪। জবাবে ব্যাট করতে নেমে প্রতিপক্ষ ইউনাইটেড একাদশ অলআউট হয়ে যায় ১০৯ রানে।
তবে বিরল নজির গড়েও খুশিতে নেই শিভম। কারণ, তিনি মনে করছেন, এই ইনিংস আরও কয়েকদিন আগে এলে তাঁর আইপিএলে দল পেতে সুবিধা হত। মোহিত তাঁর ঝোড়ো ব্যাটিংয়ের জোরেই দিল্লি ডেয়ারডেভিলস দলে খেলার প্রস্তাব পেয়েছেন। শিভমের আক্ষেপ, ২০ তারিখ নিলামের আগে এমন ইনিংস খেলতে পারলে তাঁর কেরিয়ারটাই বদলে যেতে পারত।